На основу члана 45. став 7. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон, 47/2018 и 111/2021-др.закон), члана 67. став 1. тачка 8. Закона о локалним изборима („Службени гласник РС“ број 14/2022) члана 69. и 152. Статута општине Владичин Хан („Службени гласник Града Врања“, број 4/2019 и 28/2022) и члана 48., 179., 223. и 225. Пословника Скупштине општине Владичин Хан („Службени гласник Града Врања“, број 9/2019, 43/2020 и 5/2023), Скупштина општине Владичин Хан на седници одржаној дана 12. фебруар 2024. године, донела је

**ОДЛУКУ**

**О ПРЕСТАНКУ МАНДАТА ОДБОРНИКА СКУПШТИНЕ ОПШТИНЕ ВЛАДИЧИН ХАН**

**I**

Констатује се да је мандат одборника Скупштине општине Владичин Хан престао пре истека времена на који је изабран, и то:

1. Миљану Николићу, са изборне листе АЛЕКСАНДАР ВУЧИЋ – Владичин Хан не сме да стане, због избора на функцију неспојиву са функцијом одборника

**II**

Одлука ступа на снагу даном доношења.

**III**

Одлуку објавити на веб презентацији Републичке изборне комисије и у „Службеном гласнику Града Врања“.

**Образложење**

Правни основ за доношење Одлуке о престанку мандата одборника Скупштине општине Владичин Хан садржан је у одредбама члана 45. став 7. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон, 47/2018 и 111/2021-др.закон), члана 67. став 1. тачка 8. Закона о локалним изборима („Службени гласник РС“ број 14/2022) члана 69. и 152. Статута општине Владичин Хан („Службени гласник Града Врања“, број 4/2019 и 28/2022) и члана 48., 179., 223. и 225. Пословника Скупштине општине Владичин Хан („Службени гласник Града Врања“, број 9/2019, 43/2020 и 5/2023).

Чланом 45. став 7. Закона о локалној самоуправи прописано је да чланови општинског већа које бира скупштина општине не могу истовремено бити и одборници, што је садржано и у одредбама члана 69. Статута општине Владичин Хан.

Одредбама члана 67. став 1. тачка 8. Закона о локалним изборима прописано је да пре истека времена на које је изабран одборнику престаје мандат ако је преузео функцију која је по Уставу и закону неспојива с функцијом одборника, а скупштина, сходно одредбама члана 69. истог Закона, доноси одлуку којом констатује престанак одборничког мандата и исту објављује на веб-презентацији Републичке изборне комисије, што је предвиђено и чланом 223. и 225. Пословника Скупштине општине Владичин Хан.

Узимајући у обзир да неспојивост функција одборника и члана општинског већа доноси се одлука о престанку мандата одборника Скупштине општине Владичин Хан наведеном лицу.

Сагласно одредбама члана 70. Закона о локалним изборима против одлуке скупштине којом се констатује да је одборнику престао мандат, одборник којем је констатован престанак мандата може поднети жалбу вишем суду на чијем се подручју налази седиште скупштине у року од седам дана од дана доношења те одлуке, преко скупштине.

**Упутство о правном средству**: Против ове Одлуке одборник којем је констатован престанак мандата може преко Скупштине поднети жалбу Вишем суду у Врању у року од у року од седам дана од дана доношења одлуке.

**СКУПШТИНА ОПШТИНЕ ВЛАДИЧИН ХАН**

**Број: 06-12/2-1/2024-I**

**Дана: 12. фебруара 2024. године**

**ПРЕДСЕДНИЦА,**

**Данијела Поповић**